LOKĀLPLĀNOJUMA nekustamajiem īpašumiem “Efejas” un “PUMPURIŅI”, Garkalnē, Ādažu novadā grozījumi

**IZSTRĀDES VADĪTĀJA ZIŅOJUMS PAR LOKĀLPLĀNOJUMA**

**PUBLISKĀS APSPRIEŠANAS NORISI UN TURPMĀKO VIRZĪBU**

1. Ādažu novada PAŠVALDĪBAS dome 2024.gada 28.novembrī pieņēma lēmumu Nr.448 "Par lokālplānojuma nekustamajiem īpašumiem "Efejas" un "Pumpuriņi", Garkalnē grozījumu nodošanu publiskajai apspriešanai".
2. Publiskās apspriešanas termiņš tika noteikts no 2024. gada 9.decembra līdz 2025. gada 5.janvārim.
3. Paziņojums par lokālplānojuma publisko apspriešanu publicēts [Valsts vienotā ģeotelpiskās informācijas portālā](https://geolatvija.lv/geo/tapis#document_30204) un [Ādažu novada pašvaldības tīmekļa vietnē](https://www.adazunovads.lv/lv/lokalplanojumi-detalplanojumi/pazinojums-par-lokalplanojuma-nekustamajiem-ipasumiem-efejas-un-pumpurini-garkalne-grozijumu-nodosanu-publiskajai-apspriesanai).
4. Paziņojumā tika norādīts pašvaldības domes lēmums par lokālplānojuma nodošanu publiskajai apspriešanai, lokālplānojuma risinājumi, publiskās apspriešanas termiņš, publiskās apspriešanas sanāksmes norises vieta un laiks, norādīts, kur iespējams iepazīties ar lokālplānojumu, konsultāciju saņemšanas iespējas un rakstisko priekšlikumu iesniegšanas kārtība.
5. Ar lokālplānojuma materiāliem publiskās apspriešanas laikā bija iespējams iepazīties elektroniskā veidā [Valsts vienotajā ģeotelpiskās informācijas portālā](https://geolatvija.lv/geo/tapis#document_30204). Apmeklētāju pieņemšana un papildus informācijas saņemšana par lokālplānojuma redakciju bija iespējama Ādažu novada Teritorijas plānošanas nodaļā. Apmeklētāji nebija pieteikušies.
6. Rakstiskus priekšlikumus un ierosinājumus par lokālplānojuma redakciju varēja iesniegt līdz 2025.gada 5.janvārim, nosūtot uz elektroniskā pasta adresi: dome@adazunovads.lv; nosūtot pa pastu Teritorijas plānošanas nodaļai uz adresi Gaujas ielā 33A, Ādažos, Ādažu novadā, LV-2164 vai reģistrējoties Valsts vienotajā ģeotelpiskās informācijas portālā [www.geolatvija.lv](http://www.geolatvija.lv).
7. Par lokālplānojumu saņemti atzinumi no 5 institūcijām, kuras sniedza nosacījumus lokālplānojuma grozījumu izstrādei *(apkopojums 1.pielikumā).* Lokālplānojuma redakcijā tika veikti nebūtiski redakcionāli labojumi, par ko sagatavots Izstrādes vadītāja pamatojums labojumu veikšanai *(2. pielikums)*.
8. Publiskās apspriešanas laikā netika saņemti rakstiski priekšlikumi un ierosinājumi.
9. Publiskās apspriešanas sanāksme notika 2024. gada 12. septembrī plkst. 17:30 organizēta attālināti, izmantojot tiešsaistes videokonferences sarunu rīku - Zoom platformu. Sanāksmē piedalījās SIA “Reģionālie projekti”, Ādažu novada pašvaldības Teritorijas plānošanas nodaļas pārstāvji un viens iedzīvotājs.*.*
10. **Lokālplānojuma grozījumu redakcija sagatavota atbilstoši darba uzdevumam un virzāma izskatīšanai Attīstības komitejā un apstiprināšanai Ādažu novada domē.**

Izstrādes vadītāja,

Ādažu novada pašvaldības Teritorijas plānošanas nodaļas

vecākā teritorijas plānotāja Indra Murziņa

22.01.2025.

**1.pielikums. Institūciju atzinumu apkopojums**

| **Nr.**  **p.k.** | **Institūcija/**  **datums, Nr.** | **Atzinums** | **Komentāri** |
| --- | --- | --- | --- |
| 1. | **VSIA “Latvijas**  **Valsts ceļi”**  **Rīgas reģionālā nodaļa**  12.12.2024.  Nr.4.3/22819 | VSIA “Latvijas Valsts ceļi” Rīgas reģionālā nodaļa izvērtēja iesniegto lokālplānojuma projektu “Lokālplānojuma nekustamajiem īpašumiem “Efejas” (kadastra apz. 8044 012 0498) un “Pumpuriņi” (kadastra apz. 8044 012 0499), Garkalnē, Ādažu pagastā, Ādažu novadā grozījumi” un aicina precizēt projekta risinājumu:   1. Lūdzam uzrādīt plānoto mezgla risinājumu, kas sasniedz pieļaujamo drošības līmeni. Pieļaujams veidot jaunu ceļa pievienojumu, ja ceļa mezgla satiksmes drošības līmeņa novērtējums ir “Drošs”. 2. Uzrādīt ceļa pievienojuma redzamības trijstūrus, ievērtējot esošā 20/0,4 kV transformatora ietekmi. 3. Uzrādīt pamatojumu, kāpēc netiek paredzēta vieta velosipēdu ceļam gar autoceļu V50 Baltezers–Āņi–Lapmeži. | Sniegts skaidrojums un lūgts sniegt atkārtotu atzinumu. |
| **VSIA “Latvijas**  **Valsts ceļi”**  **Rīgas reģionālā nodaļa**  06.01.2025.  Nr.4.3/220 | VSIA “Latvijas Valsts ceļi” Rīgas reģionālā nodaļa izvērtēja iesniegto lokālplānojuma projektu “Lokālplānojuma nekustamajiem īpašumiem “Efejas” (kadastra apz. 8044 012 0498) un “Pumpuriņi” (kadastra apz. 8044 012 0499), Garkalnē, Ādažu pagastā, Ādažu novadā grozījumi” un neiebilst projekta risinājumam. Lokālplānojuma pievedceļu un apbūves būvprojektus izstrādāt un saskaņot atsevišķi. | Pozitīvs atzinums. |
| 2. | **AS “Sadales tīkls”**  09.12.2024. | Vietnē *saskano.sadalestikls.lv* pievienots komentārs:  Lūdzam papildināt dokumentāciju ar esošiem AS “Sadales tīkls” tīkliem.  TN-68723 2.1. Plānojumā jāattēlo esošie un plānotie elektroapgādes objekti ((6-20)/0,4 kV apakšstacijas, 0,23 kV līdz 20 kV elektropārvades līnijas u. c. objekti), inženierkomunikāciju koridorus, kā arī atbilstošās aizsargjoslas, ja iespējams tās attēlot noteiktajā kartes mērogā (pielikumā obligāti jāpievieno grafisko attēlu (\*.pdf, \*.dwg, \*.dgn u. c.) ar esošajiem un plānotajiem energoapgādes objektiem noteiktā kartes mērogā). | Sniegts skaidrojums un lūgts sniegt atkārtotu atzinumu. |
| **AS “Sadales tīkls”**  08.01.2025.  Nr.309020-22/P-131535 | AS “Sadales tīkls” saskaņo projektu “Par atzinuma sniegšanu” (lokālplānojuma nekustamajiem īpašumiem “Efejas” un “Pumpuriņi”, Garkalnes ciemā, Ādažu nov. grozījumi)”. | Pozitīvs atzinums. |
| 3. | **AS “Gaso”**  11.12.2024.  Nr.37.1-14/5487 | Atbildot uz vēstuli par atzinumu lokālplānojuma redakcijai īpašumiem “Pumpuriņi” (zemes vienības kadastra apzīmējums 80440120498) un “Efejas” (zemes vienības kadastra apzīmējums 80440120499), Garkalnes ciemā, Ādažu novadā (turpmāk - Lokālplānojums), akciju sabiedrība „Gaso” informē, ka, sakarā ar to, ka īpašumu “Efejas” šķērso sadales gāzesvads ar spiedienu līdz 0,6 MPa, projektējot un realizējot būvniecības ieceres, ņemt vērā Aizsargjoslu likuma 56.panta minētos aprobežojumus aizsargjoslās ap gāzesvadiem, gāzapgādes iekārtām.  Lokālplānojuma redakcija saskaņota un nav iebildumu Lokālplānojuma tālākai apstiprināšanai pašvaldībā. | Pozitīvs atzinums. |
| 4. | **SIA “Ādažu ūdens”**  07.01.2025.  Nr.13. | SIA “Ādažu ūdens” nav pretenzijas pret nekustamo īpašumu ”EFEJAS” (kadastra apz. 80440120498) un ”PUMPURIŅI” (kadastra apz. 80440120499) lokālplānojuma grozījumiem. | Pozitīvs atzinums. |
| 5. | **Ādažu novada pašvaldības aģentūra “****Carnikavas komunālserviss”**  14.12.2024.  Nr.01-6/24/1701 | Ādažu novada pašvaldības aģentūra “Carnikavas komunālserviss” (turpmāk – Aģentūra) izskatīja iesūtītos risinājumus nekustamo īpašumu “Efejas” un “Pumpuriņi” lokālplānojuma projektam.  Informējam, ka Aģentūra sniedz pozitīvu atzinumu lokālplānojuma projektam.  Vēršam uzmanību, ka atbilstoši dabas datu pārvaldības sistēmas “Ozols” informācijai, zemes gabalā “PUMPURIŅI” (kadastra Nr. 8044 012 0499), Garkalnes ciemā, Ādažu pagastā, Ādažu novadā (turpmāk - Īpašums) dienvidaustrumu daļā atrodas biotops 2180 “Mežainas piejūras kāpas”. Īpašumā esošajā biotopa teritorijā nav vēlams veikt nekāda veida biotopu negatīvi ietekmējošas darbības, bet pārējā Īpašuma teritorijā, kurā nav biotops, būvniecības laikā iespējami jāsaglabā esošā dabiskā ainava un kokaugi. | Pozitīvs atzinums. |

**2.pielikums. Izstrādes vadītāja pamatojums redakcionālu labojumu veikšanai**

Lokālplānojuma projektā veikti redakcionāli labojumi Paskaidrojuma raksta (konsolidētajā) ievadā, norādot Ādažu novada pašvaldību.

Teritorijas izmantošanas un apbūves noteikumos, Grafiskajā daļā un Paskaidrojumu rakstā (grozījumu) redakcionāli labojumi nav veikti.

**Pēc redakcionālo labojumu veikšanas, šī lokālplānojuma projekta redakcija tiks iesniegta Ādažu novada domei lēmuma pieņemšanai par lokālplānojuma apstiprināšanu.**

10.01.2025.

Izstrādes vadītāja,

Ādažu novada pašvaldības Teritorijas plānošanas nodaļas

vecākā teritorijas plānotāja Indra Murziņa